ಬಿಗ್ ನ್ಯೂಸ್ : ರಾಜ್ಯಕ್ಕೆ ಕಂಟಕವಾಗ್ತಾರಾ ಆ 14 ಮಂದಿ.? ಬೆಂಗಳೂರು : ಯುಕೆಯಿಂದ ರಾಜ್ಯಕ್ಕೆ 1638 ಜನರು ಬಂದಿದ್ದಾರೆ. ಇಂತಹ ವಿದೇಶಿಗರನ್ನು ಕೊರೋನಾ ಸೋಂಕು ಪತ್ತೆ ಪರೀಕ್ಷೆಗೆ ಒಳಪಡಿಸಲಾಗಿದೆ. ಇವರಲ್ಲಿ 14 ಜನರಿಗೆ ಕೊರೋನಾ ಪಾಸಿಟಿವ್ ಎಂಬುದಾಗಿ ದೃಢಪಟ್ಟಿದೆ. ಹೀಗಾಗಿ ಅವರ ಸ್ವ್ಯಾಬ್ ಅನ್ನು ಯುಕೆ ವೈರಸ್ ಸೋಂಕಿನ ಪರೀಕ್ಷೆಗಾಗಿ ನಿಮ್ಹಾನ್ಸ್ ಗೆ ಕಳುಹಿಸಲಾಗಿದೆ. ಇದರಿಂದಾಗಿ ರಾಜ್ಯದಲ್ಲಷ್ಟೇ ಅಲ್ಲದೇ, ದೇಶದಲ್ಲಿ ಯುಕೆ ವೈರಸ್ ಭೀತಿಯನ್ನು ಹುಟ್ಟುಹಾಕಿದೆ. ಜೊತೆಗೆ ರಾಜ್ಯಕ್ಕೆ ಕಂಟಕವಾಗ್ತಾರಾ ಆ 14 ಮಂದಿ.? ಎಂಬ ಪ್ರಶ್ನೆಯನ್ನು ಹುಟ್ಟು ಹಾಕಿದೆ. ರಾಜ್ಯದಲ್ಲಿ ಈಗ ಬ್ರಿಟನ್ ವೈರಸ್ ಭೀತಿ ಶುರುವಾಗಿದೆ. ಇದುವರೆಗೆ ಸಂಪರ್ಕಕ್ಕೆ ಸಿಕ್ಕಂತ 1,638 ಯುಕೆ ರಿಟರ್ನ್ಸ್ ಜನರನ್ನು ಕೊರೋನಾ ಸೋಂಕು ಪತ್ತೆ ಪರೀಕ್ಷೆಗೆ ಒಳಪಡಿಸಲಾಗಿದೆ. ಇವರಲ್ಲಿ 14 ಜನರಿಗೆ ಕೊರೋನಾ ಪಾಸಿಟಿವ್ ಎಂಬುದಾಗಿ ದೃಢಪಟ್ಟಿದೆ. ಇವರ ಮಾದರಿಯನ್ನು ಬ್ರಿಟನ್ ವೈರಸ್ ಪತ್ತೆಗಾಗಿ ನಿಮ್ಹಾನ್ಸ್ ಗೂ ಪರೀಕ್ಷೆಗಾಗಿ ಕಳುಹಿಸಲಾಗಿದೆ. ಈ ಮಧ್ಯೆ ಬೆಂಗಳೂರಿಗೆ ಬ್ರಿಟನ್ ನಿಂದ ಬಂದಂತ 151 ಜನರನ್ನು ಪತ್ತೆ ಹಚ್ಚುವುದೇ ಕಷ್ಟವಾಗಿದೆ. ಕೆಲವರ ವಿಳಾಸವಿದ್ರೂ, ಮನೆಗೆ ತೆರಳಿದ್ರೇ ಬೀಗ ಹಾಕಿಕೊಂಡು ನಾಪತ್ತೆಯಾಗಿದ್ದಾರೆ. ಇದರಿಂದಾಗಿ ಅವರ ಮೊಬೈಲ್ ಸಂಖ್ಯೆಗಳನ್ನು ಟ್ರೇಸ್ ಮಾಡುವ ಕಾರ್ಯಕ್ಕೂ ಬಿಬಿಎಂಪಿ ಅಧಿಕಾರಿಗಳು ಮುಂದಾಗಿದ್ದಾರೆ. ಈ ಮೂಲಕ ಒಂದೆಡೆ ನಾಪತ್ತೆಯಾಗಿರುವವರಿಂದ ಆತಂಕ ಉಂಟಾಗಿದ್ದರೇ, ಮತ್ತೊಂದೆಡೆ ಪರೀಕ್ಷೆಯಿಂದಾಗಿ 14 ಜನರ ವರದಿ ಕೊರೋನಾ ಪಾಸಿಟಿವ್ ಎಂಬುದಾಗಿ ದೃಢಪಟ್ಟ ಕಾರಣ, ರಾಜ್ಯಕ್ಕೆ ಆ 14 ಮಂದಿ ಕಂಠಕವಾಗ್ತಾರಾ ಎಂಬ ಭೀತಿ ಕೂಡ ಹುಟ್ಟಿಸಿದೆ.